Amedeo Modigliani - Wikipedija

# Amedeo Modigliani

### Izvor: Wikipedija

A. Modigliani, Mlada djevojka
A. Modigliani, Jeanne Hébuterne

Amedeo Modigliani (12. srpnja 1884., Livorno, Italija - 24. siječnja 1920., Pariz), talijanski slikar židovskog podrijekla.

Modigliani je rođen kao četvrto i najmlađe dijete u siromašnoj obitelji. Zbog toga je njegova majka prevodila poeziju i davala privatne poduke. 1898. se je Modigliani razbolio od tifusa. Nakon oporavka bilo mu je omogućeno napustiti školu i pohađati satove crtanja i slikanja u umjetničkoj Akademiji u Livornu.

Krajem 1900. njegovo se zdravstveno stanje pogoršalo, obolio je od tuberkuloze te je proveo zimu u Napulju, na Capriju i u Rimu. 1906. je Modigliani išao u Pariz gdje uvježbava crtanje osoba u Académie Colarossi. Upoznaje njemačkog umjetnika Meidnera koji opisuje Modiglianija kao posljednji pravi boem. 1907. je Modigliani našao svog prvog mecenu- Paul Alexandre. Preko njega je on upoznao i Brancusija, jednog od najvećih kipara XX. st. U tom razdoblju pa sve do I. svj. rata Modigliani izrađuje uglavnom kamene skulpture inspirirane afričkom umjetnošću. 1910. upoznaje Annu Achmatovu s kojom će imati žestoku aferu.

Godine 1914. prestaje praviti skulpture jer mu nije više bio dostupan kamen za klesanje. Iste godine upoznaje Béatrice Hastings, mladu englesku novinarku s kojom će se Modigliani sprijateljiti i koja će mu biti model za sljedeće dvije godine. U to doba se zamjećuje njegov ekspresivan stil Portretiranja. Lice i vrat je izdužen, linije su fino savijene, često se ne vide zjenice na očima, usne su sitne...Osjeća se blaga ironija.

Godine 1916. je upoznao Leopolda Zborowskog i njegovu ženu Annu koji su istinski prijatelji. Modigliani ih je naslikao nekolicina puta. Tada je započeo veliku seriju aktova koji su izrazito erotični.

A. Modigliani, Ležeći akt

U travnju 1917. je upoznao 19-godišnjakinju Jeanne Hébuterne s kojom zajedno živi. Postala je jedan od njegovih glavnih modela koji ju nije naslikao manje od 25 puta. 3. prosinca 1917 je organizirana izložba Aktova u galeriji Berthe Weill. To je bila njegova jedina samostalna izložba tijekom svojeg života. Ona je izazvala veliki skandal i policija je naredila da se skinu slike s izložbe. U proljeće su Modigliani i Jeanne pobjegli u Nicu nakon što su Pariz okupirali nijemci. Tamo je nastao najveći broj njegovih djela koja su kasnije postala njego najskuplja djela. 29. studenoga 1918. je Jeanne rodila Modiglianijevu kćer koja će biti nazvana po njegovoj majci. 1919. su se Modigliani i Jeanne vratili u Pariz.

Nakon nekoliko uspješnih izložbi u Engleskoj su engleski kolekcionari počeli kupovati njegova djela. Ali on se krajem godine ozbiljno razbolio tuberkulozom te je umro početkom sljedeće godine. Dan nakon smrti je trudna Jeanne počinila samoubojstvo skočivši s stana njezinih roditelja na petom katu. Pokopani su zajedno u Pére Laschaise u Parizu.

U Wikimedijinu spremniku se nalazi još materijala vezanih uz:
Amedeo Modigliani
Dobavljeno iz "http://hr.wikipedia.org../../../a/m/e/Amedeo_Modigliani_f3b3.html"

Kategorija: Talijanski slikari

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Česky
- Deutsch
- English
- Español
- Suomi
- Français
- Galego
- עברית
- Magyar
- Italiano
- 日本語
- Nederlands
- Norsk (nynorsk)
- Polski
- Português
- Română
- Русский
- Slovenčina
- Српски / Srpski
- Svenska
- 中文